30. ΠΡΟΕΔΡΙΚΟ ΔΙΑΤΑΓΜΑ υπ΄ αριθ. 186 της 8/15 Μαϊου 1991 (ΦΕΚ Α΄ 73) (Διόρθ. σφαλμ. στο ΦΕΚ Α΄ 89/21-61991) Σύσταση Γενικής Διεύθυνσης στο Ταμείο Ασφαλίσεως Επαγγελματιών και Βιοτεχνών της Ελλάδος. Έχοντας υπόψη: 1.Τις διατάξεις: α)Του άρθρ. 78 του Νόμ. 1892/1990 «για τον εκσυγχρονισμό και την ανάπτυξη και άλλες διατάξεις» (ΦΕΚ 101/Α/1990). Β)Του Π.Δ. 948/1977 «περί Οργανώσεως, συγκροτήσεως, λειτουργίας και αρμοδιοτήτων των υπηρεσιών του Ταμείου Ασφαλίσεως Επαγγελματιών και Βιοτεχνών της Ελλάδος (ΤΕΒΕ)» (φεκ 322/Α/19.10.1977), όπως τροποποιήθηκε και συμπληρώθηκε με το Π.Δ. 505/1985 «Σύσταση υπηρεσιών και θέσεων στο «ΤΕΒΕ» (ΦΕΚ 184/Α/ 4.11.1985). 2.Την άριθ. 62/1991 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης και Υγείας, Πρόνοιας και Κοινωνικών Ασφαλίσεων, αποφασίζουμε: Σύσταση Υπηρεσίας Άρθρο μόνο.-1.Στην Κεντρική Υπηρεσία του Ταμείου Ασφαλίσεως Επαγγελματιών και Βιοτεχνών της Ελλάδος (ΤΕΒΕ) συνιστάται Γενική Διεύθυνση, στην οποία υπάγονται οι παρακάτω Διευθύνσεις και Τμήματα της Κεντρικής Υπηρεσίας και των περιφερειακών Υπηρεσιών: α)Διεύθυνση Ασφάλισης β)Διεύθυνση Παροχών γ)Διεύθυνση Διοικητικού δ)Δ/νση Οικονομικού ε)Διεύθυνση ΤΕΒΕ Αττικής Ανατολικής Στερεάς Ελλάδας και Ανατολικής Πελοποννήσου στ)Διεύθυνση ΤΕΒΕ Πειραιώς και Νήσων ζ)Διεύθυνση ΤΕΒΕ Δυτικής Πελοποννήσου και Δυτικής Στερεάς Ελλάδας η)Διεύθυνση ΤΕΒΕ κεντρικής και Δυτικής Μακεδονίας θ)Διεύθυνση ΤΕΒΕ Κρήτης ι)Διεύθυνση ΤΕΒΕ Ανατολικής Μακεδονίας και Θράκης ια)Τμήμα ΤΕΒΕ Ηπείρου 2.Της Γενικής Διεύθυνσης της προηγουμένης παραγράφου προΐσταται Γενικός Διευθυντής μόνιμος υπάλληλος του Ταμείου της Κατηγορίας ΠΕ του Κλάδου ΠΕ Διοικητικού-Οικονομικού, που επιλέγεται και τοποθετείται σύμφωνα με τις διατάξεις του άρθρ. 78 του Νόμ. 1892/1990 (ΦΕΚ 101/Α/1990). 3.Σκοπός της συνιστωμένης Γενικής Διεύθυνσης είναι ο συντονισμός των Διευθύνσεων των υπαγομένων σ΄ αυτήν, σύμφωνα με την παρ. 1 του παρόντος άρθρου. Σελ. 180,28 (α) Τεύχος 1202-Σελ. 66 4.Έργο του Γενικού Διευθυντή είναι: α)Ο προγραμματισμός των δραστηριοτήτων και ο συντονισμός της λειτουργίας των μονάδων των υπαγομένων στη Γενική Διεύθυνση της παρ. 1 του παρόντος. β)Η εξειδίκευση, συγκριτική ανάλυση και αξιολόγηση της ακολουθούμενης πολιτικής στο χώρο ευθύνης του και η διατύπωση εναλλακτικών προτάσεων και εισηγήσεων προς το Διοικητή του ΤΕΒΕ. γ)Η εξασφάλιση συνεργασίας και συντονισμού με άλλα Υπουργεία και λοιπούς φορείς του Δημοσίου Φορέα. δ)Η αξιολόγηση των προϊσταμένων των διευθύνσεων της παρ. 1 του παρόντος άρθρου και η εκτίμηση με ειδική σημείωση της αξιολόγησης από τους τελευταίους των προϊσταμένων των τμημάτων, καθώς και η αξιοποίηση και ανάπτυξη του υπηρετούντος προσωπικού. ε)Η άσκηση οποιωνδήποτε άλλων καθηκόντων που του ανατίθεται από το Διοικητή και το Διοικητικό Συμβούλιο του ΤΕΒΕ και  στ)Ο Γενικός Διευθυντής προσυπογράφει τα έγγραφα που υπογράφονται από το Διοικητή του ΤΕΒΕ. Με το Π.Δ. 77/20 Φεβρ. –6 Μαρτ. 1992, Τόμ. 15 (1) σελ. 98,712 (ΦΕΚ Α΄ 37) συστήθηκε στο ΤΕΒΕ Δ/νση Εκπαίδευσης με αποστολή τον προγραμματισμό, οργάνωση και εκτέλεση εκπαιδευτικών προγραμμάτων στο πλαίσιο του Νόμ. 1943/1991. Με τις παρ. 8, 9 και 10 του άρθρ. 38 του Νόμ. 2008/4-11 Φεβρ. 1992 (ΦΕΚ Α΄ 16) Τόμ. 15Β, σελ. 378,783, ρυθμίστηκαν θέματα σχετικά με τα επιδόματα Ιατρών και υπαλλήλων του ΤΕΒΕ. 39.Δ.α.30 Καταστατικές διατάξεις Τ.Ε.Β.Ε. 